Էնն Փաուերս

**Էնն Փաուերս** (, ), ամերիկացի գրող և երաժշտական քննադատ։ NPR-ի երաժշտական քննադատներից է և *[[Լոս Անջելես Թայմս]]ի* գրողներից, որտեղ նախկինում եղել է փոփ-քննադատ: Նաև գրել է այլ հրատարակությունների համար, ինչպիսիք են *[[Նյու Յորք Թայմս|The New York Times-ը]]*, *Blender*-ը և *The Village Voice*-ը: «Մեզ նման տարօրինակ։ Իմ բոհեմային Ամերիկան», «Լավ ավար։ Սերը և սեքսը, սևը և սպիտակը, մարմինը և հոգին ամերիկյան երաժշտության մեջ» հուշագրությունների հեղինակն է, որոնք պատմում են ամերիկյան փոփ-երաժշտության մեջ առկա էրոտիզմի մասին։

## Վաղ կենսագրություն և կրթություն
Փաուերսը ծնվել և մեծացել է Վաշինգտոնի Սիեթլ քաղաքում: Տարրական դպրոցի տարիներին առաջին բանաստեղծությունն է տպագրել Տիրամար Ֆաթիմայի անվան դպրոցական թերթում։

Փաուերսը Արվեստի բաժնի բակալավրի կոչում է ստացել Սան Ֆրանցիսկոյի պետական համալսարանից և արվեստագետի մագիստրոսի կոչում Բերքլիի համալսարանից: Ուսումնասիրել է նաև գրականության տեսություն։ Նա նաև գրել է երաժշտության, ֆեմինիզմի, կինոյի և կրոնի մասին։

## Կարիերա
Պրոֆեսիոնալ գրողի կարիերան սկսել է 1980 թվականին, երբ նա դեռ ավագ դպրոցում է եղել, հենց այդ ժամանակ էլ սկսել է գրել Սիեթլի երաժշտական *The Rocket* շաբաթաթերթի համար։ 1986 թվականին քոլեջն ավարտելուց հետո սկսել է գրել հանրաճանաչ երաժշտության և փոփ մշակույթի մասին և հանդես է եկել որպես Սան Ֆրանցիսկոյի շաբաթաթերթի սյունակագիր։ 1992-1993 թվականներին ապրել է Նյու Յորքում և որպես հեղինակ է հանդես եկել *[[Նյու Յորք Թայմս|The New York Times]]-*ում, այնուհետև եղել է *The Village Voice* ամսագրի խմբագիր՝ 1993-1996 թվականներին: 1997-2001 թվականներին Փաուերսը հանդես է եկել որպես *[[Նյու Յորք Թայմս|The New York Times]]*-ի փոփ քննադատ։

2001 թվականից մինչև 2005 թվականի մայիսը Փաուերսը եղել է Սիեթլի «Experience Music Project»-ի (EMP) ավագ համակարգող, կենտրոնը հետագայում դարձել է Փոփ մշակույթի թանգարան (MoPOP): Փաուերսը և նրա ամուսին Էրիկ Վայսբարդն օգնել են կազմակերպել EMP ամենամյա փոփ կոնֆերանսը (այժմ MoPOP կոնֆերանսը) սկսած 2002 թվականի սկզբից։

«Blender» ամսագրի ավագ քննադատի կարճատև պաշտոնավարումից հետո՝ 2006 թվականի մարտին ստանձնել է  *[[Լոս Անջելես Թայմս]]ի* գլխավոր փոփ քննադատի պաշտոնը, որտեղ նա փոխարինել է Ռոբերտ Հիլբերնին։ Փաուերսը պարբերաբար գրել է Pop & Hiss-ի՝ *Los Angeles Times-*ի երաժշտական բլոգի համար: Նա այս պաշտոնում մնացել է մինչև 2011 թվականի մարտը, հետո հեռացել է NPR-ից, թեև հետո շարունակել է աշխատել որպես Լոս Անջելես Թայմսի թղթակից։ 2011 թվականից Փաուերսը դարձել է NPR Music-ի քննադատ և թղթակից։ 2017 թվականին Փաուերսը գլխավորել է NPR-ում բազմահարթակ նախագիծ, որը կոչվել է «Turning the Tables»։ Նախագիծը փորձել է վերականգնել ամերիկյան հանրաճանաչ երաժշտության ձևը՝ հրապարակելով կանանց 150 լավագույն ալբոմների ցանկը և դրա հետ կապված էսսեների, աուդիո նյութերի և իրադարձությունների շարքը։ Փաուերսը նաև Նեշվիլի World Cafe-ի թղթակիցն է, որը պարբերաբար նիստեր է ձայնագրում տեղական և տարածաշրջանային հարավային երաժիշտների հետ։

Փաուերսի աշխատանքը հաճախ քննադատում է երաժշտության ոլորտում սեռի, ռասայական և սոցիալական փոքրամասնությունների ընկալումները: Նա գրել է այնպիսի թեմաների մասին, ինչպիսիք են կրոնը, ֆեմինիզմը և կինոն։

### Գրքեր
Համահեղինակել է «Նրա գրած ռոքը։ Կանայք, որոնք գրել են ռոքի, փոփի և ռեփի մասին» ստեղծագործությունը և որպես հրավիրված խմբագիր հանդես է եկել «Da Capo Press»-ի «*Best Music Writing 2010*» փառատոնի ժամանակ։

2000 թվականին Փաուերսը հրատարակել է *«Weird Like Us. My Bohemian America»* հուշագրությունը։ Գիրքը կենտրոնանում է Սիեթլում, Սան Ֆրանցիսկոյում և Բրուքլինում նրա ապրած ժամանակի վրա։ *[[The A.V. Club|AV Club]]-*ից Ջոշուա Քլայնը նախագիծը նկարագրել է որպես «մեզ [ողորմում են Փաուերսի] անձնական փորձը, որպեսզի որոշենք, թե ինչպես է փոխել երիտասարդական մշակույթը (ինչը նա անվանում է բոհեմիզմ) տարիների ընթացքում (չնայած նա հիմնականում մնում է 80-ականներում)։

2005 թվականին Փաուերսը երաժիշտ Թորի Ամոսի հետ միասին գրել է «Մաս առ մաս» գիրքը։ Գիրքը պատմում է ժամանակակից երաժշտական արդյունաբերության մեջ կանանց դերի մասին և պարունակում է տեղեկություններ ստեղծագործության, հյուրախաղերի, կատարման և երաժշտական բիզնեսի իրողությունների մասին։

Փաուերսը գրել է Քեյթ Բուշի «The Dreaming» ալբոմի վերաբերյալ գրքի նախատիպը, որը նախատեսված է հրատարակել 2007 թվականին՝ որպես 33⅓ շարքի մի մաս։ Այնուամենայնիվ նախագիծը չեղարկվել է, երբ Փաուերսը սկսել է իր աշխատանքը *Los Angeles Times-*ում և գիրքը այդպես էլ չի հրապարակվել։

2017 թվականի օգոստոսին Փաուերսը հրատարակել է «Լավ ավար։ Սեր և սեքս, սև և սպիտակ, մարմին և հոգի ամերիկյան երաժշտության մեջ» գիրքը։ Գիրքը վերանայում է ամերիկյան հանրաճանաչ երաժշտության պատմությունը սեքսուալության և էրոտիզմի դիտանկյունից: Այն արժանացել է դրական գնահատականի և ընտրվել որպես 2017 թվականի լավագույն գրքերից մեկը The Wall Street Journal-ի, NPR-ի, No Depression-ի և BuzzFeed-ի կողմից։

2024 թվականին նա հրապարակել է երգչուհի-երգահան Ջոնի Միտչելի կենսագրությունը՝ *«Ճամփորդություն։ Ջոնի Միտչելի ճանապարհին»* վերնագրով։

### Այլ աշխատանքներ
Փաուերսը հանդես է եկել տարբեր հեռուստաշոուներում և վավերագրական ֆիլմերում։ Նա նկարահանվել է Փանք երգիչ ֆիլմում, որպես զրուցակից՝ քննարկելով Քեթլին Հաննայի ազդեցությունը փանք երաժշտության վրա։ Նա նաև նկարահանվել է «Տողեր» և «Անվիճելի Դոննի» վավերագրական ֆիլմերում։

## Անձնական կյանք
Փաուերսն ամուսնացած է երաժշտական քննադատ և Ալաբամայի համալսարանի ամերիկագիտության պրոֆեսոր Էրիկ Վայսբարդի հետ։ Նրանք ամուսնացել են 1998 թվականին։ 2009 թվականին տեղափոխվել են Տուսկալուսա, Ալաբամա, ավելի ուշ՝ 2015 թվականին տեղափոխվել են Իսթ Նեշվիլ, Թենեսի։ Նրանք ունեն դուստր։

## Աշխատանքներ և հրատարակություններ
### Գրականություն

* 
* 
* 
* 
* 
* 

### Ընտրյալ գրականություն
* 
* &nbsp;
* 
* 
* 
* 
* 
* 
*  – *Da Capo Best Music Writing 2007*
* 
*  – *Da Capo Best Music Writing 2009*
* 
* 
* 
* 
* 
* 
*  – on PJ Harvey's album *[[Rid of Me]]*

## Ծանոթագրություններ


## Արտաքին հղումներ
* 
* 
* Էն Փոուերսը NPR Music կայքում
* Փոուերսը «The Record» կայքում NPR Music
* Փաուերսը «The New York Times» կայքում

Կատեգորիա:20-րդ դարի ամերիկացի կին գրողներ
Կատեգորիա:21-րդ դարի ամերիկացի կին գրողներ
Կատեգորիա:Ամերիկացի կին գրողներ
Կատեգորիա:Ամերիկացի կին լրագրողներ